钦定古今图书集成/明伦汇编/氏族典/第566卷 > 《廖用贤尚友录》 > 胡母辅之
## 钦定古今图书集成/明伦汇编/氏族典/第566卷 > 《廖用贤尚友录》 > 胡母辅之

按《晋书胡母辅之传》：“辅之字彦国，泰山奉高人。少擅
才名，有知人之鉴，性嗜酒，不拘小节。王澄尝与人书
曰：‘彦国吐佳言如锯木屑，霏霏不绝，诚为后进领袖
也’。辟别驾、太尉掾，并不就。以家贫求试，守繁昌令。始
节酒自厉，甚有能名。迁尚书郎，赐爵阴平男。与谢鲲、
王澄、阮修、王尼、毕卓俱为放达。尝过河南门下，饮，河”
南驺王子博箕坐其傍，辅之叱使取火。子博曰：“吾卒
也，惟不乏吾事则已，安复为人使！”辅之因与语，叹曰：
“吾不及也！”荐之河南尹乐广。广召见，甚悦之，擢为功
曹。其甄拔人物如此。元帝渡江，以为湘州刺史，卒。